Borinka

Borinka (hist. slov. Pajštún, Kvetov) je obec na Slovensku v okrese Malacky, ležiaca asi 25 km severne od Bratislavy v doline Stupavského potoka na juhozápadnom okraji Malých Karpát. 5 km na západ od obce leží mesto Stupava, pod ktoré aj katastrálne patrí. Nad dedinou sa vypína zrúcanina hradu Pajštún z 13. storočia, patriaca do katastrálneho územia mesta Stupava, ktorá bola vypálená napoleonskými vojskami na začiatku 19. storočia. Udávajú sa roky 1809, 1810 aj 1811. Asi 2 km východne od obce na ostrohu vrchu Úboč sa nachádza zrúcanina Dračieho hrádku. Nachádza sa tu významná chatová oblasť, hrad Pajštún využívajú horolezci, turisti, z hradu je krásny výhľad na okolie, vidno až do Rakúska na známy zámok Schloßhof. V obci je rímskokatolícky kostol Božského Srdca Ježišovho z roku 1864 a kaplnka Najsvätejšej Trojice z roku 1750. Vývoj počtu obyvateľov Rodáci Michal Bubnič, diecézny biskup rožňavský Bea Littmannová, slovenská speváčka Galéria Referencie Iné projekty Commons ponúka multimediálne súbory na tému Borinka Externé odkazy Oficiálny web